מקיטה (דמות בדיונית)

| --- | --- |
מקיטה כפי שמופיע במאנגה לראשונה, בחליפת השריון הסאיאנית שלו, לפני הקרב הראשון עם סון גוקו
מקיטה כפי שמופיע במאנגה לראשונה, בחליפת השריון הסאיאנית שלו, לפני הקרב הראשון עם סון גוקו
 סוג:  נבל-על ובהמשך אנטי-גיבור וגיבור-על
 הוצאה לאור:  Shueisha
 שם ספר:  דרגון בול (מאנגה)
 תוכנית טלוויזיה:  דרגון בול Z, דרגון בול סופר, דרגון בול GT
 הופעה ראשונה:  Dragon Ball Chapter #204: The Needs of the Many (Sayonara, Son Goku!)
 יוצרים:  אקירה טוריאמה
 דיבוב:  ריו הוריקאווה (יפנית) בריאן דרומונד (אנגלית – אולפני Ocean) כריסטופר ר. סבאט (אנגלית – אולפני FUNimation)
 דיבוב בשפה העברית:  עמי מנדלמן
 מידע
 שם אמיתי:  הנסיך וג'יטה ה-4
 סטטוס:  חי
 גיל:  49
 תאריך לידה:  זמן 732
 מקום לידה:  כוכב בז'יטה
 גזע:  סאיאני
 מין:  זכר
 מקצוע:  פיראט חלל, אמן לחימה
 תואר:  נסיך
 נטייה:  בהתחלה רע, בהמשך נייטרלי ואז טוב
 כוחות:  כוח מהירות וסיבולת על, תעופה, שליטה באנרגיה, יכולת לשינוי צורה לקוף "אוזרו", יכולת התחזקות לאחר החלמה מפציעה קשה או מחויית סף-מוות, יכולת השתנות ל"סופר סאיין" בדרגות עוצמה שונות, שליטה באנרגיה אלוהית.
 חבר בקבוצה:  לוחמי ה-Z, הקבוצה של יקום 7
 חבר לשעבר בקבוצה:  הצבא הגלקטי של פריזה, הצבא הסאיאני
 תאריך פטירה:  זמן 762 (חזר לחיים) זמן 774 (חזר לחיים) זמן 779 (חזר בזמן)
 מקום פטירה:  כוכב נאמק כדור הארץ
 סיבת המוות:  1. נרצח על ידי פריזה.  2. הקריב את חייו על מנת להשמיד את מאג'ין-בו (הרע). 3.  נהרג בזמן שפריזה השמיד את כדור הארץ.
 דמויות קשורות
 משפחה:  המלך וג'יטה (אב), טארבל (אח), בורמה (אישה), טראנקס (בן), בולה (בת)
 חברים:  רבים, וביניהם יאמצ'ה, קרירין, מאסטר רושי, מאג'ין בו (הטוב), טיאן שינהאן, פיקורו, המלך קאיו, אנדרואיד 17, אנדרואיד 18, אנדרואיד 16, טראנקס מהעתיד, נאפה, ראדיץ, פיקורו, גוקו, בירוס, וויס, קאבה, מירוס וסון גוהאן.
 אויבים:  גוקו (בעבר), נאפה, צוות גיניאו, פריזה, האנדרואידים, סל, באבידי, מאג'ין בו (רע), גוקו בלאק, זאמאסו מהעתיד, פרוסט, ג'ירן, מורו, 7-3, גראנולה וגאז היטר.
מקיטה (במקור: וג'יטה. ביפנית: ベジータ, באנגלית: Vegeta), הידוע גם בתוארו המלא הנסיך מקיטה הרביעי (יפנית: ベジータ 王子 四世, אנגלית: Prince Vegeta IV) הוא דמות בדיונית המופיעה בזיכיון המאנגה והאנימה "דרגון בול" מאת אקירה טוריאמה. דמותו של מקיטה הופיעה לראשונה בפרק 204 של המאנגה המקורית, "Sayonara, Son Goku!", שם הופיע תחילה כנבל-על המבקש לפלוש לכדור הארץ על מנת לאסוף את שבעת כדורי הדרגון בול ולזכות בחיי נצח. עם התקדמות העלילה, הפך בהדרגה לאנטי-גיבור ולגיבור-על.
על פי עלילת המאנגה, מקיטה הוא הנסיך של גזע לוחמים חייזריים דמוי-פרימטים המכונה "סאיאנים" שכמעט ונכחד לאחר שאסון תקף את כוכב הבית שלהם. מקיטה מתואר כיהיר וגאוותן, וגאה במורשת הסאיאנית שלו וכמעמדו כ"נסיך הסאיאנים". לאחר שהוא מובס על ידי סון גוקו לראשונה, נחוש מקיטה בדעתו לסעוד את גאוותו הפצועה, להתעלות על גוקו, ולהפוך שוב ללוחם החזק ביותר ביקום. בתחילה, הוצג מקיטה כלוחם אכזר וחסר רחמים שהשמיד אינספור כוכבי-לכת ורצח המונים בשירותו של פריזה העריץ. בהמשך המאנגה, לאחר שאיחד כוחות עם יריביו מכדור הארץ על מנת להתמודד כנגד אדונו לשעבר, ולאחר שעבר לגור בכדור הארץ, התרככה מעט דמותו, והוא הפך עד מהרה לאחד מהגיבורים הגדולים של כדור הארץ, כאשר הוא עוזר לסכל את מזימותיהם של נבלים כסל, מאג'ין בו, גוקו בלאק, זאמאסו ומורו.
דמותו של מקיטה זכתה לפופולריות רבה, ועד מהרה הפכה לאחת הדמויות המזוהות ביותר עם הזיכיון, ועם ז'אנר האנימה והמאנגה באופן כללי. היריבות בין מקיטה לגוקו, הגיבור הראשי בזיכיון, הפכה לאחת היריבויות הידועות ביותר בעולם האנימה, והיא אחד מקווי העלילה המרכזיים המתוארים במאנגה של דרגון בול ודרגון בול סופר, ובמדיות השונות המבוססות עליהן.